LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL PAPILDOMO FINANSAVIMO SKYRIMO PROJEKTUI, FINANSUOJAMAM PAGAL 2007–2013 m. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO PRIEMONĘ VP3-1.1-VRM-03-R „DAUGIABUČIŲ NAMŲ ATNAUJINIMAS PIRMIAUSIA DIDINANT JŲ ENERGIJOS VARTOJIMO EFEKTYVUMĄ“, IR LIETUVOS RESPUBLIKOS VIDAUS REIKALŲ MINISTRO 2011 M. SAUSIO 11 D. ĮSAKYMO NR. 1V-26 „DĖL FINANSAVIMO SKYRIMO PROJEKTAMS, FINANSUOJAMIEMS PAGAL 2007–2013 m. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO PRIEMONĘ VP3-1.1-VRM-03-R „DAUGIABUČIŲ NAMŲ ATNAUJINIMAS PIRMIAUSIA DIDINANT JŲ ENERGIJOS VARTOJIMO EFEKTYVUMĄ“ PAKEITIMO

2014 m. birželio 3 d. Nr. 1V-372

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 106.2 papunkčiu ir 107 punktu, Papildomo finansavimo pagal Lietuvos Respublikos vidaus reikalų ministerijos administruojamas Lietuvos 2007–2013 metų Europos Sąjungos struktūrinės paramos panaudojimo strategijos veiksmų programų prioritetų įgyvendinimo priemones skyrimo įgyvendinamiems projektams tvarkos aprašo, patvirtinto Lietuvos Respublikos vidaus reikalų ministro 2011 m. vasario 3 d. įsakymu Nr. 1V-91 „Dėl Papildomo finansavimo pagal Lietuvos Respublikos vidaus reikalų ministerijos administruojamas Lietuvos 2007–2013 metų Europos Sąjungos struktūrinės paramos panaudojimo strategijos veiksmų programų prioritetų įgyvendinimo priemones skyrimo įgyvendinamiems projektams tvarkos aprašo patvirtinimo“, 18 punktu ir atsižvelgdamas į viešosios įstaigos Centrinės projektų valdymo agentūros 2014 m. gegužės 8 d. Projekto tinkamumo papildomai finansuoti vertinimo ataskaitą Nr. 1:

1. S k i r i u papildomą finansavimą pagal 2007–2013 metų Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.1-VRM-03-R „Daugiabučių namų atnaujinimas pirmiausia didinant jų energijos vartojimo efektyvumą“ Pasvalio rajono savivaldybės administracijos projektui „Daugiabučio gyvenamojo namo Gėlių g. 3, Pasvalyje, atnaujinimas, didinant jo energijos vartojimo efektyvumą“ (projekto kodas Nr. VP3-1.1-VRM-03-R-51-006) įgyvendinti – iki 199 504,25 Lt (vieno šimto devyniasdešimt devynių tūkstančių penkių šimtų keturių litų 25 ct).

2. P a k e i č i u Lietuvos Respublikos vidaus reikalų ministro 2011 m. sausio 11 d. įsakymo Nr. 1V-26 „Dėl finansavimo skyrimo projektams, finansuojamiems pagal 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.1-VRM-03-R „Daugiabučių namų atnaujinimas pirmiausia didinant jų energijos vartojimo efektyvumą“ 2 punktą ir jį išdėstau taip:

„2. finansavimą regionų projektų planavimo būdu pateiktam Pasvalio rajono savivaldybės administracijos projektui „Daugiabučio gyvenamojo namo Gėlių g. 3, Pasvalyje, atnaujinimas, didinant jo energijos vartojimo efektyvumą“ (projekto kodas Nr. VP3-1.1-VRM-03-R-51-006) įgyvendinti – iki 626 888,25 Lt (šešių šimtų dvidešimt šešių tūkstančių aštuonių šimtų aštuoniasdešimt aštuonių litų 25 ct) iš Vidaus reikalų ministerijos programos „Regionų plėtros ir Europos Sąjungos struktūrinės paramos programų įgyvendinimo užtikrinimas“ (programos kodas 03.03) (Europos Sąjungos lėšos, finansavimo šaltinio kodas 1.3.2.3.1) pagal priemonę „Plėsti būstą (atnaujinti daugiabučius namus ir plėtoti socialinį būstą) probleminėse teritorijose“ (priemonės kodas 01-01-03).“

Vidaus reikalų ministras	Dailis Alfonsas Barakauskas